După show-ul din penultimul act al Champions League, fotbalul-spectacol din Europa continuă și joi, când sunt programate partidele tur din semifinalele Europa League și Conference League. Pentru biletul zilei la pariuri ne-am oprit asupra celor două meciuri din prima competiție, am obținut o cotă totală de 5,73 de la FAVBET și am putea obține un câștig de peste 570 de lei dacă alegem să mizăm 100 de lei.
Prima semifinală a Europa League le aduce față în față pe Olympique Marseille și Atalanta Bergamo, două dintre echipele care au produs surpriza în faza anterioară a competiției. Marseille a eliminat Benfica la penalty-uri, în timp ce Atalanta a detonat bomba sferturilor de finală, scoțând din cursa pentru trofeu pe marea favorită Liverpool. Meciul tur se va juca pe tărâm francez și va începe la ora 22:00.
Chiar dacă nu trece printr-o perioadă prea bună în campionat, unde a înregistrat 3 înfrângeri, două egaluri și doar o victorie în ultimele 6 partide, Marseille se descurcă de minune în Europa League. A depășit în fazele eliminatorii pe Villarreal și Benfica, formații cel puțin de aceeași valoare, iar speranțele sunt mari pentru o nouă finală europeană.
Sub conducerea lui Jean-Louis Gasset, Marseille pare să-și fi găsit cadența ofensivă, dar păcătuiește în continuare din punct de vedere defensiv. Dovadă stau ultimele 5 partide, în care formația franceză a înscris de 8 ori, dar a și încasat 7 goluri. Medie destul de mare în ambele privințe, ceea ce ne face să credem că și contra Atalantei vom avea parte de goluri.
Italienii stau mult mai bine în ceeea ce privește forma sportivă, au 3 victorii, un egal și un eșec în ultimele 5 meciuri, dar înfrângerea a venit în returul cu Liverpool, la limită, după ce câștigaseră turul de pe „Anfield” cu un categoric. 3-0. Și Atalanta excelează în plan ofensiv, are 10 goluri marcate în ultimele 5 partide, deci spectacolul pare a fi garantat joi seara.
Totuși, vorbind de o semifinală de cupă europeană, e de așteptat ca prudența să fie cuvântul de ordine în cele două tabere. Mai ales că e meciul tur, iar calificarea în ultimul act se va decide, cel mai probabil, în manșa secundă. De aceea, pronosticul nostru pentru aceste meci este „PSF X și peste 1,5 goluri”, care la FAVBET are o cotă de 2,43.
Tot la ora 22:00 va începe și cea de-a doua semifinală Europa League, care va putea fi urmărită de microbiștii din România pe postul Pro Arena. Se vor dulea italienii de la AS Roma și nemții de la Bayern Leverkusen, proaspăt încoronați campioni în Bundesliga sub conducerea lui Xabi Alonso.
AS Roma s-a descurcat foarte bine în Europa League, unde a trecut clar de Brighton și de AC Milan în tururile anterioare, dar păcătuiește în Serie A, unde pare să fi pierdut lupta cu Bologna pentru un loc în Top 4, când mai sunt patru etape până la final.
3 victorii, un egal și o înfrângere este bilanțul romanilor în ultimele 5 partide, în care au marcat de 8 ori și au primit 6 goluri. Și în care s-a înregistrat de 4 ori semnul „ambele marchează și peste 2,5 goluri”, ceea ce reprezintă un punct de reper destul de important pentru pronosticul nostru de pe biletul zilei la pariuri.
Scăpată de emoțiile titlului în Bundesliga, pe care l-a câștigat cu etape bune înainte de final, Bayer Leverkusen se poate concentra acum doar pe parcursul european. Ținta este cucerirea Europa League, pentru a încununa așa cum se cuvine un sezon cu adevărat de excepție. Sezon care pentru „farmaciști” ar mai putea să aducă o premieră: nicio înfrângere. E drept, au scăpat ca prin minune la ultimele 3 partide, cu West Ham, Dortmund și Stuttgart, când au egalat de fiecare dată în minutele de prelungire, dar totul e bine când se termină cu bine.
Și pentru că ambele echipe se descurcă bine pe plan ofensiv, dar dau „rateuri” destul de des în apărare, vom merge pe un pronostic pe care l-au înverzit mai mereu în ultimul timp și care are o cotă de 2,36 la FAVBET: „ambele marchează și peste 2,5 goluri”.
În concluzie, pentru biletul zilei de joi la pariuri, avem de la FAVBET o cotă de 2,43 pentru pronosticul „PSF X și peste 1,5 goluri” în meciul Marseille – Atalanta și o cotă de 2,36 pentru „ambele marchează și peste 2,5 goluri” la AS Roma – Bayer Leverkusen, care combinate pe un singur bilet ne dau o cotă totală de 5,73. Numai bună pentru un câștig de peste 570 de lei dacă alegem să mizăm 100 de lei.
ATENȚIE! Acestea sunt doar niște pronosticuri ale tipsterilor FANATIK și nu reprezintă o garanție a câștigului. Fiecare persoană este responsabilă de ceea ce pariază și de sumele pe care alege să le mizeze.